b'\n_START_ARTICLE_\nPodrta ograda\n_START_SECTION_\nVsebina\n_START_PARAGRAPH_\nZgodba je podana z dveh vidikov glavnih protagonistov, to sta Agropina- Pina Dren ter Bor Hrastovec. On- 27letni, inteligenten, \xc5\xa1armanten, postaven pravnik, ki \xc5\xbeeli odpreti lastno odvetni\xc5\xa1ko pisarno; ona- drzna, delavna, inteligentna, malce svojeglava \xc5\xa1tudentka dobrega srca, ki dela v knji\xc5\xbenici, ter kot vodi\xc4\x8dka in ima \xc5\xbeeljo dokon\xc4\x8dati \xc5\xa1tudij, ki ga je opustila._NEWLINE_Vse se za\xc4\x8dne, ko Bor zaradi potrebe po obnovi kme\xc4\x8dkega poslopja svojega o\xc4\x8deta pride iz Celja, kjer sam \xc5\xbeivi in dela, na pode\xc5\xbeelje, v vas imenovano Mala livada. Med ogledom posestva do\xc5\xbeivi burno sre\xc4\x8danje z nepoznano osebo, ki je jahala konja. Izka\xc5\xbee se daje to sosedova Pina. Bor do nje takoj postane negativno nastrojen. \xc4\x8custva pa so vzajemna, saj tudi Pini novi pri\xc5\xa1lek ni prav ni\xc4\x8d v\xc5\xa1e\xc4\x8d._NEWLINE_Iz nuje po obnovi doma\xc4\x8dije Bor vedno pogosteje obiskuje Malo Livado, s\xc4\x8dasoma se seznani tudi s sova\xc5\xa1\xc4\x8dani. Ker pa Pine ni spoznal, ga je radovednost gnala, da je o njej za\xc4\x8del poizvedovati. Kot pravi rek "Tanka je meja med ljubeznijo in sovra\xc5\xa1tvom" v tem primeru ni bilo ni\xc4\x8d druga\xc4\x8de. Boru je Pina zaradi svoje nedostopnosti in karizme postala v\xc5\xa1e\xc4\x8d. Navajen je bil da so dekleta hodila za njim, sedaj pa je sam moral vlo\xc5\xbeiti trud. Hkrati pa tudi Pina ni mogla zanikati svoje privla\xc4\x8dnosti do Bora, vendar jo je dobro skrivala. Preko (ne)naklju\xc4\x8dnih sre\xc4\x8danj sta se dru\xc5\xbeila in njuna naklonjenost je rasla. Vendar si tega nista izrazila, saj je vedno bila prisotna neka ovira, ki jima je to prepre\xc4\x8devala. Ve\xc4\x8dinoma so to bile napa\xc4\x8dne predstave drug drugega, ko nista imela popolnih informacij in sta napa\xc4\x8dno predvidevala. Tako sta zaradi slabe komunikacije imela kup neprijetnih situacij._NEWLINE_Knjiga je nepredvidljiva in polna ljubezenskih zapletov vzetih iz realnih situacij. Ko \xc5\xbee mislimo, da je nek problem re\xc5\xa1en, se pred protagonista pojavi drugi problem. V zgodbi tako vidimo vse od pretiranega ljubosumja in raznih spletk do nezaupanja in prikrivanja pomembnih informacij, mo\xc5\xbenosti prevar ter celo teorije zarote._NEWLINE_Zgodba se zaklju\xc4\x8duje z Borovim dvorjenjem Pini. Z zanimivim preobratom pridemo do presenetljivega zaklju\xc4\x8dka ljubezenske zgodbe, ki nas ne pu\xc5\xa1\xc4\x8da ravnodu\xc5\xa1ne.'